作者:寒山
標題:三字詩六首
內容:寒山道，無人到。若能行，稱十號。有蟬鳴，我獨居，名善導。子細看，何相好。寒山寒，冰鎖石。藏山青，現雪白。日出照，一時釋。從茲暖，養老客。我居山，勿人識。白雲中，常寂寂。寒山深，稱我心。純白石，勿黃金。泉聲響，撫伯琴。有子期，辨此音。重巖中，足清風。扇不搖，涼冷通。明月照，白雲籠。獨自坐，一老翁。寒山子，長如是。獨自居，不生死。